REFERAT AV FORELDREMØTE TIRSDAG 13. SEPTEMBER.

Fellesdelen:

Lisbeth ønsket velkommen.

* Informerte om eierskapet til barnehagen, Tybakken er en privat barnehage som drives av stiftelsen Tromøy menighets Barnehager.
* Gikk igjennom samtykkeskjema, dere fyller ut det som dere selv mener er ok. Dere kan når som helst endre på dette skjemaet.
* Alle foreldrene fikk en bok om Være sammen, spør oss hvis dere ikke har fått den.

Elin informerte om programmet være sammen, hvordan det startet opp og hvor lenge vi har jobbet med det.

Inneholder fem kjernekomponenter: autoritative voksne, tidlig innsats, utagerende atferd, kommunikasjon, implementering.

Vi så en liten filmsnutt laget av Pål Roland fra universitetet i Stavanger. Han viste en modell over de fire oppdragerstilene. Autoritær, Forsømmende, Ettergivende og Autoritativ.

Det er den autoritative oppdragerstilen som gir best effekt og skaper mest trygghet hos barn. Det vil si man skal ha tydelige grenser og krav, samtidig som man er varm og bygger gode relasjoner til barnet. Trenger et barn ekstra tydelige grenser, må man øke relasjonsbyggingen og varmen.

Hilde Marie informerte mer om det å være en autoritativ voksen.

Se gjerne mer på [www.væresammen.no](http://www.væresammen.no)

Bettina Botterli Andersen ble med i foreldrerådet.

Vi delte oss avdelingsvis etter dette og på Fryd og Glede snakket vi om følgende tema:

* I barnehagen har vi blitt enige om hvordan vi skal ha det i rutinesituasjoner, slik at de voksne setter grenser og krav så likt som mulig. Det er viktig å være tydelig, vi sitter på stolen, snakker med innestemme, sier «kan jeg få?» «tusen takk» «kan du sende meg» osv. I påkledning oppmuntrer vi til at de prøver å kle seg selv, henger tøyet på knaggen og setter sko på hylla.
* Barn trenger å ha grenser, det er greit å si nei, forklar dem gjerne hvorfor og det er lurt å være konsekvent. Det er selvfølgelig ikke lett, og vi går alle i den fella med å være ettergiven en gang i blant.
* Førskolegruppa fungerer nå veldig greit, selv om det var litt mye uro de første gangene. Barna syns det er moro, og de er nå kommet inn i rutinene.
* 2012-2013 gruppa er samlet inne på Glede mandag, tirsdag og onsdag, når førskolebarna har Agderprosjektet. Vi deler gruppa i to mandag og tirsdag. 10 barn går i skogen sammen med to voksne og 10 barn er igjen i barnehagen og har være sammen samling, så bytter vi dagen etter. De får lov til å ha med seg løven hjem etter tur og så skriver dere litt i boka om hva de har gjort.
* Bursdager: å feire bursdag hjemme er helt frivillig og man velger selv når en vil begynne med det. Skal du be noen, er det fint å be alle guttene, alle jentene eller de i samme årskull. Vil dere bare ha noen få, må invitasjoner ordnes privat og ikke her i barnehagen.
* Det er ikke lov å ha med leker i barnehagen. Sparkesykkel er lov å ha med, men ikke hjelm. De sykler bare rundt bua, ikke i bakken og vi er mer redd for kvelningsulykker enn fallskader.

Inger Elisabeth Simonsen

Referent

På Lykke ble det først:

* vist noen lysbilder og filmsnutter fra hverdagslivet hos oss.
* Det ble informert om hvordan vi jobber først og fremst med det å bli trygge i barnehagen, både barna og dere foreldre.
* Hvordan vi jobber med å utfordre barna motorisk både inne, og ute, slik at de stadig blir flinkere og mestrer mere og mere selv.
* Vi prøver i størst mulig grad å ta hensyn til barnas ønsker, da med tanke på innspill om hvem de vil skal skifte bleie, ta imot ol. Når det vel og merke er et reelt valg.
* Vi tok frem «Være sammen»- boksen vår og viste frem litt av bøkene og figurene som blir presentert i den, slik at foreldre kan kjenne igjen Regnbueløven, Ramona von Rotter og alle rottebarna (Hanske, Gamasj, Sløyfe, Skalk og Støvlett) når vi har snakket om dem i barnehagen. Bøkene handler mye om følelser og det er gjenkjennbart for barna. Hege tok også på seg parykken som blir brukt når hun skal være Regnbueløven☺
* Det ble spurt om det er lov å ha med yogurt. Det er lov, men vi er ganske strenge på at det skal spises litt annet før yogurten blir tatt frem.

Heg Vhile Lynghaug